Referat af møde i Dansk Muskuloskeletal Forening

26-01-2017 i Århus

Deltagere: Philip Hansen, Inger Fog, Mette Harving, Eva Narvestad, Michel Hellfritzsch, Lilla Demeny Rasmussen, Felix Müller, Sidse Schwartz Balle, Johan Rosmark, Lone Morsel-Carlsen, Mikael Boesen, Merete König, Lise Loft Nagel, Anette Koch Holst, Benedicte Lange, samt Christa Blume (med via face-time forbindelse)

Dagsorden:

1) Drøftelse af muligheden for certificering/diplomuddannelse indenfor muskuloskeletal radiologi i foreningens regi.

* ​Præsentation af mulige modeller for certificering med afsæt i europæiske guidelines under ESSR v/Inger Fog

Inger Fog gennemgik baggrund og argumenter for forslaget om at etablere en certificering af muskuloskeletale radiologer i Danmark: Der er en opfattelse af en ”antiautoritær indstilling”, så man ikke har behov for eksperter da alt kan læses på nettet; Problemer i klagesager hvor ikke muskuloskeletalt kyndige kolleger udtaler sig i sager af klar muskuloskeletal karakter;. Rekrutering og fastholdelse (muligheden for målrettet uddannelse og certificering kan evt.anvendes som gulerod og til at gøre en afd.mere attraktiv); Verbalisere fagligheden, og markere hvad vi kan i forhold til andre, fx beskr.radiografer + andre specialer der bevæger sig ind på vores område.

Målgruppe: Nuværende og kommende yngre læger. Hvordan: Moduler?

I forbindelse med forarbejdet, har Inger og Crista oversat den engelsksprogede ESSR-curriculum for

muskuloskeletale radiologer.

Et kæmpe arbejde, og resultatet, samt PP fra mødet samt curriculum er vedhæftet referatet.

* Diskussion evt. i grupper om certificering er realistisk og efter hvilken model
* Opsamling

Kommentarer/diskussionsemner:

Skal vi have certificering med den nuværende job-situation, hvor alle alligevel bliver ansatte?

At tilbyde fokuserede kursusforløb, vil gøre en afdeling attraktiv.

Hvem skal betale?

Skal der være ”Basis” og Ekspert/”Master”-niveauer?

Kurser til intro- og/eller speciallægeniveau? Evt.benytte allerede eksisterende, engelsksprogede kurser?

Skal der samles point ved fx videnskab, bestemte ansættelser, bestemt antal beskrivelser o.lign.??

YL mener at eksamen er afgørende for at det bliver attraktivt/”fint” at gå efter en certificering.

* Evt. afstemning

Alle stemmer for at arbejde videre mod en form for certificering, men at det er et langsigtet projekt, som vil skulle startes i det små, og så må vi se hvor langt vi kan tage projektet.

* Nedsættelse af arbejdsgruppe(r) såfremt stemningen er for at gå videre med certificering/diplomuddannelse

Der nedsættes en arbejdsgruppe bestående af: Michel Hellfritzsch, Mette Harving, Christa Bluhme, Inger Fog, Stine Hangaard

Mandat: Arbejdsgruppen skal, i forlængelse af ovenstående ”brain-storm”, komme med mere konkrete forslag til plan for den nærmeste fremtid. Bl.a.: Kurser? For hvem? Hvornår? Emner? Længde? Med eksamen? Mm.

**Udkast til plan fremlægges ved næste møde d.4.maj 2017 i Odense**

2) Status på optagelse af foreningen under de Lægevidenskabelige Selskaber (LVS)

* Den korte tid til ansøgning samt mangelfuld kommunikation gjorde at der ikke nåede at blive sendt ansøgning om optagelse i 2016, hvorfor bestyrelsen vil sende ansøgningen i år.

3) Status på øvrige undergrupper

* ​Klagesager og konsulenter i Patientombudet

Status v. Lene og Trine (pr.mail):

Vi havde i efteråret lige akkurat forfattet et brev til direktøren i Patientombuddet, da Trine samtidig bliver indbudt til et møde for de sagkyndige, hvor hun ville få muligheden for et indlæg. Brevet blev derfor ikke afsendt. Dette møde skulle have været d. 11.1.17, men blev flyttet i sidste øjeblik til primo februar, hvor Trine ikke kan deltage. Vi har derfor besluttet at støve det første brev af og sende det.

Efterflg.skriver Trine: Jeg kan nu oplyse dig om at Lene og jeg skal til møde i Styrelsen for Patientsikkerhed, formentlig i marts, som opfølgning på vores skrivelse til dem :-).

* Retningslinjer for radiologisk udredning af multitraumatiserede

Intet nyt, da ingen møder siden sidst.

* Webudvalg:

Johan og Philip fortsætter. Det besluttes at navnene på foreningens medlemmer (IKKE mailadresser) lægges på hjemmesiden. Såfremt man ikke ønske at stå opført med navn på hjemmesiden, så skriv venligst til web-udvalget.

Foreningen har også en facebook-side, hvor spændende materiale kan deles. Henvendelse herom til Philip.

4) Status på formandsskifte

* Philip har fået en halvtids forskningsstilling, og fortsætter som formand.

5) Eventuelt

* Der skal arbejdes på at sætte orto-emner på årsmøde-programmet. Emner til kommende årsmøder: Perifere nerver og columna? I samarbejde med neuro? Andre forslag? Skal være afklaret før sommer.

  Således opfattet

Eva Narvestad